Ixef wis kraḍ : Taṣleḍt tasugnant yessexṣaren. Timetti-nneɣ tefka-as azal i usentel-a ɣef waya id ttawin fellas inzan akken ad aɣ-welhen ɣer wayen yelhan ad aɣ-nhun ɣef wayen n diri acku win ixedmen kra ad t-yaf, nefren-d kra n yinzan seg usentel-a ad d-nekkes tugna d ṣṣenf n usugnen yellan deg-sen : -A bu lxir ur ttayes, a bu ccer ur ṭṭamaɛ. Gar tugniwin yellan deg yinzi-a tugna n lxir ; win ixeddmen lxir ma ur yerbiḥ assa ad yerbeḥ azekka, acku win yettabaɛen abrid yelhan ad-yas wass ad iɣellet, ilaq amdan ad yesɛu asirem, acku ayen yelhan yettas-d s ṭṭul. tugna n ccer ; win ur nxeddem ara deg wayen yelhan, ur ilaq ara ad yeḍmeɛ ad yerbeḥ yili netta ixeddem ccer i yimdanen. Lxir d azamul n wayen yelhan, ccer d azamul n wayen n diri. Asugnen yellan deg-s d amazday, akked yimanay, d asugnen n lxir ; win ixedmen deg wayen yelhan, akked ccer ; win ixedmen ayen n diri, tamuɣli n tmetti ɣer bu lxir d bu ccer.